დიმბოვიცის ჟუდეცი
დიმბოვიცის ჟუდეცი (რუმ. Judeţul Dâmboviţa) — ჟუდეცი სამხრეთ რუმინეთში, ვლახეთის ოლქში. მოქცეულია კარპატების სამხრეთი კალთების ფარგლებში. ფართობი 4054 კმ², მოსახლეობა 501 996 ადამიანი (2011). ადმინისტრაციული ცენტრი ქალაქი ტირგოვიშტე. აღმოსავლეთით ესაზღვრება ილფოვისა და პრაჰოვის ჟუდეცები, დასავლეთით არჯეშის ჟუდეცი, ჩრდილოეთით ბრაშოვის ჟუდეცი, ხოლო სამხრეთით ტელეორმანისა და ჯურჯუს ჟუდეცები.